2019. gada 5. novembrī Noteikumi Nr. 518

Rīgā (prot. Nr. 51 21. §)

**Ilgstošas sociālās aprūpes un sociālās rehabilitācijas iestāžu
maksas pakalpojumu cenrādis**

Izdoti saskaņā ar

Likuma par budžetu

un finanšu vadību

[5. panta devīto daļu](http://pro.nais.lv/naiser/text.cfm?Ref=0101032008042100288&Req=0101032008042100288&Key=0103012002103132805&Hash=1#1)

1. Noteikumi nosaka Labklājības ministrijas padotībā esošo ilgstošas sociālās aprūpes un sociālās rehabilitācijas iestāžu sniegto maksas pakalpojumu cenrādi.

2. Ilgstošas sociālās aprūpes un sociālās rehabilitācijas iestādes sniedz maksas pakalpojumus saskaņā ar cenrādi (pielikums).

3. Ja attiecīgajā pašvaldībā ir sabiedrisko pakalpojumu regulatora apstiprinātas siltumapgādes, ūdensapgādes un kanalizācijas, kā arī atkritumu izvešanas pakalpojumu cenas, ilgstošas sociālās aprūpes un sociālās rehabilitācijas iestādes, kuras nav minētas šo noteikumu pielikumā, šos pakalpojumus sniedz saskaņā ar sabiedrisko pakalpojumu regulatora noteiktajām cenām.

4. Atzīt par spēku zaudējušiem Ministru kabineta 2018. gada 10. aprīļa noteikumus Nr. 209 "Ilgstošas sociālās aprūpes un sociālās rehabilitācijas iestāžu maksas pakalpojumu cenrādis" (Latvijas Vēstnesis, 2018, 73. nr.).

5. Ja līgums par šo noteikumu pielikuma 1. punktā minētajiem sociālās aprūpes un sociālās rehabilitācijas pakalpojumiem ar izmitināšanu noslēgts līdz šo noteikumu spēkā stāšanās dienai, tad ne ilgāk kā līdz 2020. gada 1. janvārim par sniegtajiem pakalpojumiem piemēro noteikto cenu, kas bija spēkā līdz 2019. gada 10. novembrim.

6. Noteikumi stājas spēkā 2019. gada 10. novembrī.

Ministru prezidents A. K. Kariņš

Labklājības ministre R. Petraviča